VALÓS ESEMÉNYEK ALAPJÁN.
BIZONYOS NEVEKET, HELYEKET ÉS TÖRTÉNÉSEKET DRAMATURGIAI OKOKBÓL MEGVÁLTOZTATTUNK.
A NETFLIX SOROZATA
THAIFÖLD LEGÉSZAKIBB RÉSZE
A NANGNON-HEGYSÉG LÁBÁNÁL
TALÁLHATÓ EGY THAM LUANG NEVŰ BARLANG
2018. JÚLIUS 10.
Észak-Thaiföldre szegeződik a világ szeme,
ahol most kezdődik a 12 fiú és edzőjük kiszabadítása.
A nemzetközi csapat és a több ezer önkéntes reménykedve vár…
A Vaddisznók focicsapatra,
amely 18 napja ragadt a föld alatt.
Gyorsan!
Éjjelre lehetetlen lesz bejutni…
Míg a mentőcsapat megkísérli a lehetetlent.
Itt minden rendben.
Forrásaink megerősítették,
hogy a körülmények rendkívül veszélyesek.
A mentők készenlétben állnak.
Félek.
Nem biztos, hogy túléled.
De a víz emelkedik.
És ha itt maradsz, biztosan meghalsz.
Indulnunk kell, Titán.
Gondolj az otthonodra!
+17 NAP, 1 ÓRA MIÓTA A FIÚK BEMENTEK A BARLANGBA
-8 ÓRA MIELŐTT A FIÚK BEMENNEK A BARLANGBA
APA HÍV
KOR: 11
TAKHILEK TARTOMÁNY MIANMAR
Titán, hogy aludtál?
Itt mindig jobban alszom.
Senki sem kiabál.
EAK EDZŐ
- Mindent elraktál? - Igen.
Focicipő, sípcsontvédő, bringa.
Indulásra kész vagyok.
Zseblámpát is? A meccs utáni barlangászáshoz.
Azt elfelejtettem.
Beugrunk hozzátok, mielőtt kimegyünk a pályára.
Nem kell. Kölcsönkérek egyet egy barátomtól.
Jól akarom érezni magam,
nem a szüleim veszekedését hallgatni.
Légyszi!
Jól van.
Edd meg mind!
Még nem vagyok éhes.
Ha nem eszel, hogy rúgsz gólt a nagyoknak?
Simán.
Nem erővel játszom, hanem ésszel, mint Jay Chanathip.
Őt is alábecsülik, mert alacsony,
de olyan fürge, mint Messi.
Jó, Messi Jay. Ha most nem eszel, hozd magaddal!
Még a világ legokosabb játékosának is kell energia a Pla-barlangba.
Ne felejts el átöltözni!
Igenis, uram.
Előretör. Nézzék, hogy megy!
BARÁTSÁG HÍDJA HATÁRÁTKELŐ THAI–MIANMARI HATÁR
Ez Messi Jay vagy Titán?
Tovább cselez.
A kapura néz.
Mindjárt berúgja!
Mit veszel?
Titán!
Enni veszek.
Megint ez a fiú.
Folyton egyedül jársz oda-vissza.
Lehet, hogy drogcsempész.
Dehogyis!
Figyelj csak!
A szüleid tudják, merre lófrálsz?
Tudok vigyázni magamra.
Tényleg?
Jó napot!
Nem vagy thai állampolgár? Ellenőriznem kell.
- Eakapol Jantawong. - Igen.
Betűznéd?
- E-A… - Miért kell mindig megkérdeznie?
Tudja, hogy az edzőbá átmehet.
Titán!
- Fociedző? - Ő…
Nopparat Kanthawong segédedzője vagyok.
- Mi a csapat neve? - Vaddisznók.
Látja?
Inkább Rendetlen Malacok.
Nem unja a szemétkedést?
És te? Nem unod, hogy egy kis szemét vagy?
Nem igazán.
Nyomás!
- Balra tarts, Titán! - Jó.
THAI METEOROLÓGIAI INTÉZET, BANGKOK A THAM LUANGTÓL 849 KM-RE DÉLRE
Valami nem stimmel.
A METEOROLÓGIAI INTÉZET GYAKORNOKA
Figyeljetek!
Nem megy a Himawari 8-as műhold.
A japánok már javítják, de azt mondták, hogy 15 óra múlva lesz kész.
- Igen? - Hú, 15 óra?
Akkor korán hazamehetünk. Menjünk el sörözni!
Viharrendszer érkezik Mianmarból.
- De nem látom, mert… - Nem működik a műhold. Hallottuk.
Szólnom kell Oddnak.
Na!
Hidd el, annyit fog mondani:
„A thaiokat nem érdekli az időjárás.
Mert bölcsek, és tudják, hogy folyton változik.”
Nem. Azt fogja mondani:
„Akkor hiszem el, hogy esik, ha vizes a ruhám.”
Fogjátok be, elég volt!
Ez az ő felelőssége.
Szólok neki.
MESZAJ, CSIANGRAJ ÉSZAK-THAIFÖLD
KOR: 13
Húzz innen, Jane! Mondom, kifelé!
- Anya! Dom hozzám vágta a törülközőt. - Jane, várj!
Maradjatok csendben! Ne zavarjátok apátokat!
Mit piperészkedtél ennyit a fürdőszobában?
Ki kell nyitnom a boltot.
Noi néni!
Apa eljöhetne a meccsemre, ha ma nem dolgozik.
Most engedték ki a kórházból.
Az orvos azt mondta, pihennie kell.
Akkor eljöhetnétek ti Toom bácsival.
Most az egyszer!
Ha bezárnánk a boltot, hogy a meccsedet nézzük…
Kelj csak fel!
…miből fizetnénk ki a hajzselédet?
Tudod, nem olcsó.
Gyere! Menjünk!
Dom, siess!
Menjünk!
Nem megyek.
Itt élnek a barátaim.
Csiangmajban szerzel új barátokat.
Az unokatesód majd segít.
Az nem ugyanolyan.
Idővel jobb lesz.
Ha Tee felkerül az U-17-be,
Biw és én kapitányok leszünk.
Biwnek más.
A családjának van pénze.
Jobb lesz neked Chai bácsival.
KOR: 13
Ha hazajöttél este, felhívjuk, hogy közöljük a jó hírt.
Nem megyek.
Elég volt.
Ebben a házban eddig minden férfi balszerencsés volt.
Nem hagyom, hogy te is az legyél.
Hatra legyél itthon, jó?
KOR: 14
Phong, mizu?
Még az ágyban vagy, Biw?
Jövök már.
A fenéket! A párnák nem védenek meg a szellemektől.
Este mégsem kaptak el.
- Kapj el! - Miért húzod fel magad?
Mert mindig elkésel. Gyere, be kell ugranunk a templomba.
KOR: 14
Adul! Tartsd a tempót!
Adul! Lemaradtál!
Menj a barátaiddal!
Köszönöm, tiszteletes!
Hova mész, Mark?
Eak edző hívott edzeni.
Ettél?
Nem igazán vagyok éhes.
KOR: 12
Tessék.
Ebédre.
- De vacsorára is maradjon! - Jó.
Miért vagy ilyen nyeszlett? Azt fogják hinni, hogy nem kapsz enni.
Anya, nem vagyok nyeszlett.
Ha én nem aggódom érted, akkor ki fog?
Mark! Menjünk!
Jó. Jövök már!
Siess, Mark!
Mark, igyál vizet is!
- Jó, anya. - Induljunk!
- Szia, Eak! - Szia!
- Mark! - Szia, anya!
Gyere velünk a Pla-barlangba! Jó lesz.
- Kizárt. - Sosem csinálsz semmit a csapattal.
- De, focizom. - De semmi mást. Csak focizol.
Hé, ne idd meg!
- Boom-Nam! Az az én duriánlevem! - Pfuj! Ki iszik ilyet?
Én.
Undi. Hogy adhattad a kezembe?
KOR: 13
- Nem megyek a Pla-barlangba. - Gyáva féreg!
Apa barátja egyszer három órára bent ragadt egy barlangban.
Örökre megváltozott.
Apám megölne, ha elmennék. És még hosszú élet áll előttem.
Ez rám is igaz.
- Gyere már el a barlangba! - Na jó.
- Az ígéret szép szó. - Tudom!
Tudod, nem…
Ő volt az!
Bocsi, Tee!
Vigyázz! Majdnem Malit találtad el.
KOR: 16
Mali!
- Nem hagyhatom ott a fiúkat. - Mindig ezt mondod.
A kicsik félnek a szellemektől.
Miféle kapitány lennék, ha nem ijeszteném meg őket?
- Jó? - Itt vannak.
Este felhívlak.
- Jó reggelt, edzőbá! - Szia, Tee!
Azt hittem, rózsaszín haja van a barátnődnek.
- Ő a másik volt? - Pofa bej!
Őt ijeszd meg a legjobban!
Úgy lesz.
Basszus, Titán!
Gyertek! Kezdjük a bemelegítést!
- Gyerünk! Nyomás! - Note, kelj fel!
Menjünk, Biw!
Biw! Várj meg!
- Bocsánat! Elment az idő. - Siessünk! Nincs sok időnk edzeni.
- Jó. - Night hol van?
- Hát… - Night?
A templomba ment szülinapi áldozatot bemutatni. Mindjárt jön.
Ott jön!
Boldog szülinapot
KOR: 17
Boldog szülinapot neked
Boldog szülinapot, Peeraphat Somphiangchai
Boldog szülinapot
Ügyes legyél jövőre a nagy csapatban!
- Köszönöm! - Ti meg melegítsetek tovább!
Nem lustálkodunk.
Eak! Ők az unokatestvéreim.
Nick és Tle.
- Üdv! - Üdv!
- A csapatban játszanátok? - Igen.
Megígértem nekik, hogy eljöhetnek a barlangba, ha velünk játszanak.
- Hoztak felszerelést. - Jó.
Nop edzőnek ne említsétek a barlangot!
Hadd örüljön, hogy a foci miatt jöttetek.
- Jó? - Igen.
- Gyertek, melegítsünk! - Köszönjük!
Gyertek melegíteni! Nincs lazsálás!
- Eak jó fej. Olyan, mint mi. - Igen.
Vaddisznók!
Játsszunk!
Ezt a bénázást!
Uram, gond lehet északon.
Noon, ne állj oda!
- Szerintem… - Noon!
Te ugye nem nézel focit?
Sportolok az egyetemen.
Sepak takrawozol. Ez a labdarúgó-világbajnokság.
Az az Agrárintézetnek írt jelentésed?
- Nem, azt még nem fejeztem be. - Miért?
Mert esik az eső Mianmarban.
És? Akkor szólj, ha havazik!
Szerintem nagy vihar közelíthet…
Korán van még a monszunévszakhoz.
Nem arról van szó. Nem érti.
Nagyon is értem, Noon, gyakornok vagy.
Én pedig a rangidős ügyeletes meteorológus.
Nyugodj meg!
Ha esik egy kicsit a szárazság után,
az nem jó jel?
Mit csinálsz?
Főnök, ez nem csak „egy kis eső”.
Óránként 20 milliméter, és jön még.
Nézze meg a nyomásváltozásokat az Indiai-óceánon!
Ez itt Taunggji, innen jött egy órája a jelentés.
A számításaim szerint két órán belül itt lesz.
További két órán belül pedig itt.
Addigra túl késő lesz.
És én mit csináljak?
Adjon ki riasztást Csiangraj, Csiangmaj és Mehongszon tartományokra!
Ennyi alapján? Felejtsd el!
Nem emlékszel, legutóbb mi volt?
Tévesen riasztottam, és miattam hatmillióan estek pánikba északon.
Engem hibáztatott a miniszter.
Noon, fejezd be az Agrárintézetnek a jelentést!
De gyorsan!
Hogy hazamehessek.
Igenis, uram.
Noon! Csukd be az ajtót! Noon!
ÉSZAK-THAIFÖLD CSIANGRAJ TARTOMÁNY
Te kis szemét!
Miért veszed el a labdát? Edzünk.
Eak azért hívott titeket, mert ha jobbakkal játszotok, például velem,
kevésbé lesztek szarok.
Értitek?
- Mark! - Mi az?
Kölcsönadod a zseblámpád?
Titán! Ha visszaadod a labdát, odaadom a zseblámpámat.
Van egy pluszban.
Siker!
Mire kell a zseblámpa?
A Pla-barlangba megyünk, miután elvertünk titeket.
Rossz hírem van, hazai pályán játszunk.
Mi verünk el titeket.
A barlang úgyis zárva van.
- Múlt héten voltunk ott. Ja. - Tényleg?
Jó. Akkor mégis Malival találkozom.
Be akar mutatni a barátainak.
Ne már! Hiszel Yutnak?
Az volt kiírva, hogy jövő évig zárva.
Ha nem hiszed el, menj oda, és nézd meg!
Idióta.
Titán! Hé!
Jó.
Pörögjünk, fiúk!
Szép. Phong, legközelebb ballal!
Phong! Nem hallasz?
De igen, de így könnyebb.
Phong!
VEZETŐEDZŐ, VADDISZNÓK
Akarsz játszani a csapatban?
Miért nem hallgatsz Eak edzőre?
Úgy csináld, ahogy mondta!
Tudom, hogy fontosak neked a fiúk.
Mintha a kisöcséim lennének.
Tudod,
nekik nem testvér kell.
Arra ott vannak egymásnak.
Ennél többnek kell lenned. Formáld őket, mutass nekik utat!
Neked kell meghoznod a nehéz döntéseket.
Vezetned kell őket. Nem lehetsz mindig a barátjuk.
Mikor apád meghalt,
kellett valaki a helyére, nem igaz?
A kolostorban az apátra tekintettél apádként.
Legyél számukra vezéralak!
Érted?
Mennem kell. A lányom fellép.
Ne hajtsd túl őket!
Nem fog csalódni bennem.
Nem miattam kell aggódnod.
KORMÁNYZÓ, CSIANGRAJ
Kormányzó, a bárban várja.
Rendben.
Áthelyeznek?
RANGIDŐS TISZTVISELŐ, BELÜGYMINISZTÉRIUM
Régóta ismerjük egymást.
Hadd legyek őszinte!
Szeretnék, ha egy önhöz hasonló, hozzáértő és egyenes ember
segítene nekik Phajaóban.
Csiangrajnak már nincs rám szüksége?
Ide kellett költöznöm Bangkokból az északi határvidékre.
Phajao nincs olyan messze innen.
A lányai járhatnak ugyanoda iskolába.
Hétvégén találkozhatnak.
Vigye el őket vásárolni, vacsorázni!
Ilyen egyszerű.
Na!
Ne bonyolítsuk túl a dolgokat!
A minisztérium szeretné, ha Phajaót is ugyanúgy felfuttatná, mint Csiangrajt.
Ennyi. Ne gondolja túl!
HIBA - NEM ELÉRHETŐ
Mit csinálsz? Megmondta, hogy hagyd.
Miért nem hagyod?
Nem hagyom csak azért, hogy ne kelljen dolgoznia.
Veszélyben lehetnek.
Valahogy csak követhetjük az időjárást.
Hogyan?
A műholdak előtt mit csináltak?
Szerintem semmit.
- Az könnyű. - Ne hülyéskedj már!
Odamehetsz személyesen megnézni.
A mianmari határ legalább 12 óra.
Tekints rá vakációként!
Menjünk el hárman!
Mellettetek nem tudok gondolkozni.
HIBA - NEM ELÉRHETŐ
Night!
A vized. Otthon hagytad.
- Köszi, anya! - Igyál!
Milyen szülinapi tortát akarsz estére?
Választasz helyettem?
Ha én választok,
megint spongyabobos lesz.
Megint?
Anya, nem vagyok gyerek.
A meccs után segítek készülni a bulira.
Azt hittem, a barátaiddal leszel.
A Pla-barlangba akartunk menni.
De zárva van.
Attól még menj csak el velük!
A 16. születésnapod. Menj csak!
Már nem sokáig fogtok együtt játszani.
Igaza van apádnak.
Menj a barátaiddal! Menj csak! A többit elintézem én.
Jó szórakozást, fiam!
Titán!
- Szia, fiam! - Itt van anyukád, Titán!
Titán!
Gyertek ide, fiúk!
Gyorsan!
Gyere ide, Titán!
A piros csapat kezd.
Nick és Tle lesznek a cserék. Note, te vagy a kapus.
Boon-Nam, vegyél kék mezt! Ma velük vagy.
Miért pont én?
Mindkét csapatban 13 játékos van. Duplán balszerencsés.
Osztozni kell a másik csapattal a szerencsén.
- Yut, ma te leszel a kék kapus. - Jó.
- Álljunk össze! Tee! - Gyerünk!
Egy, kettő, három!
Hajrá, Vadkanok!
Gyerünk!
Titán!
Mi a baj?
Zárva van a barlang.
Azért még jó nap a mai.
Nem is!
A Pla-barlang zárva.
De a Tham Luang nyitva van.
Menjünk oda!
- Mit szóltok? - Ez az! Mind menni akarunk.
- Jó? - Szuper!
Eleget pihent. Tanulnia kéne.
Túl szigorú vagy! Hadd játsszon a többiekkel!
Lemarad. Nem menekülhet mindig Eakhoz focizni.
Mi a bajod Eakkal?
Tai, mindig elengeded Eakhoz.
Nem ugyanaz.
Nem is tudtuk volna, hogy meccs van ma,
ha Eak nem szól.
Eak szólt a meccsről?
Mi vagyunk a szülei, nem Eak.
Az apja viselkedése miatt ment Eakhoz.
A mi dolgunk gondoskodni róla.
Pótapát keres, mert szörnyű apa vagy.
Akkor a Tham Luangba megyünk.
- Tee! - Igen?
- Te mész hátul. - Oké!
Nincs messze.
- Menjünk! - Gyerünk!
Lejtőn lefelé ne az első fékkel fékezzetek!
- Lassíts le! Várj meg! - Indulás!
Várjatok!
Tök jó!
Boon-Nam, hova mész?
De szuper!
Nem mehetek veletek. Hívott anyukám. Haza kell mennem.
Mióta fogadsz szót neki?
Mióta azt mondta, hogy kapok sütit, ha hazamegyek.
Jó szórakozást a barlangban! Mennem kell.
Mix, most már nem hátrálhatsz ki! Gyere!
- Ez az! - Gyerünk!
- Igen. - Menjünk!
Mutasd az arcod!
Tee, várj meg!
Nyugi!
- Gyerünk! - Ez az!
Nézz a kamerába, Eak!
Tök jó a hangulat.
Titán!
Nézz a kamerába!
- Mi baja van? - Várjatok!
Mosolyogj, Titán!
Várjatok meg!
TAKHILEK TARTOMÁNY, MIANMAR 14 KILOMÉTERRE ÉSZAKRA A THAM LUANGTÓL
Harminc milliméter? Biztosan?
Igen. Nem áll el egyhamar.
Visszahívlak fél óra múlva.
Köszönöm!
- Figyeljetek! - Mi van már megint?
A szobatársam exének nagybátyja Takhilekben él.
Mi?
Az a thai–mianmari határon van.
Ezt honnan tudod?
Tudok térképet olvasni.
Nem úgy érti.
Azt mondta, az elmúlt órában 30 milliméter eső esett.
Mutasd!
Ha ez így megy tovább…
Basszus!
Biztosra kell menni.
Ha kirúgnak, senki sem fog segíteni.
Ja.
Tudjátok, mit?
Hívjátok fel minden arra lakó ismerősötöket!
Most!
Jó, hívd fel az exed nagybátyját és a nagynénéd másodunokatestvérét!
Viccelek.
-1 ÓRA
Gyertek! Majdnem a barlangnál vagyunk!
Siessetek!
Gyerünk!
- Várjatok meg! - Gyertek!
Nem leszünk bent sokáig. Én behozom a hátizsákom.
Ne hozzatok felesleges cuccot!
- Gyerünk! - Oké.
Mondtam, hogy nem maradhatok.
Titán!
Egy órára megyünk be.
Időben hazaérsz a korrepetálásra.
Nem is kértél bocsánatot.
Tudtad, hogy nem vagyok kíváncsi a szüleimre.
Miért hívtad meg őket a meccsre?
Oké.
Nem hívtam meg őket.
Tudni akarták, hogy biztonságban vagy-e. Elmondtam, hol leszel.
Maguktól jöttek.
Attól még a te hibád.
Tudod, milyenek a szüleim.
Gyere! Mutatok valamit.
Fiúk!
Gyertek!
Titán, gyere!
Note, ki az a Chao Mae Nang Non?
A bosszúálló hercegnő, akinek a szelleme a barlangban lakik.
- Hú! - Miért bosszúálló?
Nem tudom.
Réges-rég egy hercegnő beleszeretett egy istállófiúba.
Állapotos lett.
A király tudott a szerelmükről.
Dühében meg akarta öletni a fiút.
Elmenekültek, de a hegyek az útjukat állták.
A fiút a hercegnő előtt ölték meg.
A hercegnő behúzódott egy nagy barlangba.
Öngyilkos lett: egy hajtűvel elvágta a torkát.
Durva…
Úgy tartják, még látni az alakját
a hegyvonulatban.
- Ez az átok. - Az átok?
A királyra az örök szenvedés átka szállt, ez emlékezteti arra,
hogy egy család legfontosabb kötelessége egymás szeretete.
Néha mi választjuk meg a családunkat.
A hercegnő az istállófiút választotta az apja helyett.
Nem ért jó véget,
de nektek jó véget érhet.
Szerencsések vagytok.
Eldönthetitek, hogy mit gondoltok a családotokról.
Amikor meghaltak a szüleim…
fiatalabb voltam nálatok.
Ezután mindenkit a családommá fogadtam.
Remélem, mindig ott lesztek egymásnak, mintha egy család lennétek.
És én is igyekszem mindig ott lenni nektek.
Bár néha…
nem értitek, miért teszem azt, amit.
Tessék. Ez csak az eleje.
- Bent még lenyűgözőbb. - Köszönöm!
Vigyázz!
Figyelj, hova lépsz!
Menjünk!
+0 ÓRA
Tessék, a vacsorád.
A BARÁTSÁG HÍDJA HATÁRÁTKELŐ THAI–MIANMARI HATÁR
A THAM LUANGTÓL 11 KILOMÉTERRE ÉSZAKRA
KHUNNAM NEMZETI ERDŐ CSIANGRAJ TARTOMÁNY
PARKŐR
Parkőrállomás.
Jó napot! A Bangkoki Meteorológiai Intézetből hívom.
Lát felhőket?
Nagyon fáradt vagyok ma.
Még papírmunkám is van. Ha nem vészhelyzet…
Lát felhőket az égen?
Mindig felhős az ég.
De esőfelhők, amiket lát?
Várjon!
Milyen erős vihar jön?
Takhilekben és Phamiben egy óra alatt 30 milliméter eső esett.
Hű, de magas a teteje!
Nagyon csúcs!
Phami csak néhány kilométerre van.
Egyenesen felénk tart.
Már mindenki hazament.
Meg tudná mérni, mennyi eső esik?
Tessék?
Lehet, hogy hamarabb kezdődik a monszun.
Figyeljen! Ez nem vicc.
Adjanak ki figyelmeztetést, hogy lezárhassam a parkot!
Dolgozunk rajta.
Segítenie kell.
Ha elkezd esni,
lejelentené, mennyit mért?
Beszélek a főnökkel a riasztásról.
Óránként 30 milliméter eső veszélybe sodorhatja a helyieket.
Adjanak ki figyelmeztetést! Le kell zárnom a parkot és a barlangot.
Ha megvárják, amíg elkezd esni,
túl késő lesz.
Érti?
Igen.
KHUNNAM NEMZETI ERDŐ
Várjon, uram!
Mi az? Ma este Belgium játszik Tunéziával.
- Haza kell mennem. - Fogytán az idő.
Egy óra alatt 30 milli eső esett Phamiben.
És Khunnamnál is nagy felhők gyülekeznek.
Rendben.
Phami, Khunnam, Csiangraj.
Vihar közeledik.
Rendben.
Csak Csiangraj, Csiangmaj és Mehongszon.
És a rangidős tartományi tisztviselők döntik el, hogy kiadnak-e riasztást.
Oké?
És még egy dolog.
Írd rá a neved a jelentésre!
Ez most a te felelősséged, Noon.
Értetted?
Könnyű mindent a gyakornokra fogni.
+1 ÓRA MIÓTA A FIÚK BEMENTEK A BARLANGBA
HIBA - NEM ELÉRHETŐ
MESZAJ, CSIANGRAJ TARTOMÁNY 4 KILOMÉTERRE A THAM LUANGTÓL
ELSŐFOKÚ VIHARRIASZTÁS
Te is ordítanál, ha a sötétben megfognám a lábad.
Ezt nézzétek!
Dom!
Várjatok meg!
Itt jön a szellem.
Nincsenek szellemek.
Nem akarok hazamenni.
- Nincsenek szellemek. - Dom!
Állati!
Nagyon szép.
De szép!
- Gyönyörű! - Ezt hazavihetem?
- Elég menő ez a barlang. - Szép.
Nem is tudom. A valódi ég jobb.
Viccelek.
Eak, négy óra van.
Maradunk még öt percet?
Szép próbálkozás, Titán!
Menjünk vissza! Tee, menj előre!
- Muszáj hazamennünk? - Még öt perc?
Én megyek középen.
- Én hátul. - Menőzz csak!
- Van még ott valaki? - Isten vezet.
- Mindenki itt van? - Igen.
Eak!
Szerintem baj van.
Mi az?
Óvatosan menjetek!
+2 ÓRA
Halló? Mi az?
Nem, nem láttam Phongot.
Biw ment volna érte ma reggel.
Akkor…
visszahívlak.
BEJÁRAT A THAM LUANGHOZ
Sajnálom, hogy várnotok kell.
+3 ÓRA
Night nem szokott ilyen későn hazaérni.
Nem baj. Biztos jól van.
Boon-Nam! Hol vannak a többiek?
Gyere be gyorsan! Bőrig áztál.
Nem mentél a többiekkel a meccs után?
Nem. Anya sütit sütött ma.
Nem mentem a Tham Luangba.
Mi?
Mi? Boon-Nam! Mit mondasz, ki ment a Tham Luangba?
Eak odavitte a csapatot a meccs után.
Miért?
- Mikor láttad utoljára Nightot? - Mikor?
- Reggel a meccsen. - Igen.
Hívd fel Nightot!
- Szívem, hívd fel! - Most!
Hívj fel mindenkit a csapatból!
Szólj, ha elértél valakit! Én hívom Eakot.
Eak! Hallasz?
Ki van ott?
Elöntötte a víz.
Nem lehet bemenni. Sem kijönni.
+4 ÓRA
Drágám!
Ott van Night biciklije?
Halló?
Micsoda?
+5 ÓRA
Halló?
Kormányzó!
Több gyerek a Tham Luang-barlangban ragadhatott.
Hányan?
Ez az egyetlen bejárat.
Biztos?
Titán!
- Night! - Biw!
+6 ÓRA
Titán!
Tle!
Night, hol vagy?
- Tle! - Titán!
- Tle, hol vagy?
- Hol a fiam? Látni akarom! - Állj meg!
Nem mehetsz be. Veszélyes.
Már voltam bent.
A parkőrök is.
A bejárattól tíz méterre mindent elöntött a víz.
- Hol van Eak? - Bent van a gyerekekkel.
Nyugodjanak meg! Értesítettük a kormányzót.
Mit csináltak? Miért nem zárták le a barlangot?
Nightnak ki kell jönnie a tortájáért.
Ugye nem fognak megfulladni a gyerekek?
Hogy fognak túlélni odabent?
Hogyan hozzuk ki őket?
A feliratot fordította: Lipták-Pikó Judit